Publication: Magyar Közlöny
Issue: MK-2011-72 (Year: 2011, Number: 72)
Era: contemporary
Section: 2. melléklet a 103/2011. (VI. 29.) Korm. rendelethez
Paragraph Index: 580

2. melléklet a 103/2011. (VI. 29.) Korm. rendelethez A komplex érzékenységi és terhelhetõségi vizsgálati tanulmány tartalma 1. A koncessziós pályázatra javasolt terület jellemzése. 1.1. Földrajzi és térbeli elhelyezkedésének leírása a határoló sokszög EOV koordinátái, térbeli elhelyezkedésének magassági szintekkel (mBf) történõ lehatárolása. 1.2. A területhasználatok térképi bemutatása (CORINE LC). 1.3. Talajtani, földtani, vízföldtani, tektonikai jellemzés, megkutatottság (geológiai, geofizikai). 1.4. A vízgyûjtõ-gazdálkodás egyes szabályairól szóló kormányrendeletben elõírt vízgyûjtõ-gazdálkodási terv alapján a védett területek, a területet érintõ felszíni és felszín alatti víztestek és állapotuk, a monitoring hálózat, és a felszín alatti vízkivételi tevékenység bemutatása (kitermelt víz mennyisége, minõsége és hõmérséklete, cél szerinti eloszlása), vízbázis védõterületek és védõidomok megadása. 1.5. A terület termálvíz-készletének geotermikus energia célú hasznosítása, az ásványi nyersanyagokra vonatkozó érvényes kutatási és bányászati jogosultságok, ismert egyéb nyersanyagok. 1.6. A területet, térrészt érintõ, a bányászati tevékenységre vonatkozó jogszabályon alapuló tiltások, korlátozások. 2. A tervezett bányászati koncessziós tevékenység vizsgálata. 2.1. A koncesszió tárgyát képezõ ásványi nyersanyag teleptani vagy geotermikus energia földtani jellemzõire, kinyerhetõségére és várható mennyiségére vonatkozó adatok. 2.2. A várható kutatási és termelési módszerek és a bányászati tevékenység megvalósítása során várható, ismert bányászati technológiák bemutatása. 2.3. A lehetséges kapcsolódó tevékenységek – szállítás, tárolás, hulladékkezelés, energiaellátás, vízellátás – általános leírása. 2.4. A kitermelt szilárd ásványi nyersanyag elszállítására rendelkezésre álló közlekedési infrastruktúra bemutatása. 2.5. A bányászati tevékenység során megvalósuló ásványvagyon-gazdálkodási vagy energiaellátási cél bemutatása. 2.6. A bányászati tevékenység ásványvagyon gazdálkodási szempontú, valamint a várható nemzetgazdasági, társadalmi elõnyeinek bemutatása. 2.7. A terhelés várható idõtartama. 2.8. A várható legfontosabb bányaveszélyek. 3. A hatások, következmények vizsgálata és elõrejelzése. 3.1. A terület, térrész azon környezeti jellemzõinek meghatározása, melyet a tevékenység jelentõsen befolyásolhat. 3.2. A bányászati tevékenység értékelése a felszíni és felszín alatti víztestekre, ivóvízbázisra, védett természeti és Natura 2000 területekre vonatkozóan, a várható állapotváltozások megadása, a várható regionális vagy országhatáron átnyúló hatások bemutatása. 3.3. A területen és térrészen a környezeti hatások miatti korlátozás vagy tiltás alá esõ bányászati technológiák felsorolása.

Source: https://magyarkozlony.hu/hivatalos-lapok/aedaea8c15811bc8de1655e3d66de421792eb24d/dokumentumok/16391d48fd9e39df1a7dfb6f233f20785b9cd2ce/letoltes